Petráš startet sin fotballkarriere i den lokale klubben Baník Prievidza i 1998 før han i 2000 dro til den tsjekkiske klubben FK Jablonec 97. Etter å ha spilt over 50 seriekamper på to sesonger dro han videre til storklubben Sparta Praha i 2002. Her fikk han moderat med spilletid fordelt på tre sesonger, hvor han blant annet scoret ett mål mot Ajax Amsterdam i Mesterligaen i første halvdel av 2005/2006-sesongen.